ലിനക്സ് ലൈറ്റ്

ലഘുചിത്രം| സഹായ മാനുവൽ
ലഘുചിത്രം| സഹായ മാനുവലിൽ നിന്നുള്ള സ്ക്രീൻ ഷോട്ടുകൾ
ലഘുചിത്രം| ലൈറ്റ് മാറ്റങ്ങൾ
ലഘുചിത്രം| ജനപ്രിയ സോഫ്റ്റ്‍വെയർ ഇൻസ്റ്റാൾ ചെയ്യുന്നതിനുള്ള ലൈറ്റ് സോഫ്റ്റ്‍വെയർ.
ലഘുചിത്രം| ലൈറ്റ് വിവരം, കമ്മ്യൂണിറ്റി ഹാർഡ്‌വെയർ ഡാറ്റാബേസിലേക്ക് സിസ്റ്റം വിവരങ്ങൾ അപ്‌ലോഡ് ചെയ്യുന്നതിനുള്ള ഒരു ആപ്ലിക്കേഷൻ
ഡെബിയൻ, ഉബുണ്ടു എന്നിവയെ അടിസ്ഥാനമാക്കി ജെറി ബെസെൻകോണിന്റെ നേതൃത്വത്തിലുള്ള ഒരു ടീം സൃഷ്ടിച്ച ലിനക്സ് വിതരണമാണ് **ലിനക്സ് ലൈറ്റ്.**  ലൈറ്റ് വെയ്റ്റ് ഡെസ്ക്ടോപ്പ് എൻവയോൺമെന്റ് ആയ Xfce  ആണ് ഉപയോഗിച്ചിട്ടുള്ളത്. ഒരു പുതിയ ലിനക്സ് ഉപയോക്താവിന് കാര്യങ്ങൾ എളുപ്പമാക്കുന്നതിന് ഒരു കൂട്ടം *ലൈറ്റ് ആപ്ലിക്കേഷനുകളും ഇതിൽ ഉൾപ്പെടുന്നു.*

എം‌എസ് വിൻഡോസിൽ നിന്ന് ലിനക്സ് അടിസ്ഥാനമാക്കിയുള്ള ഓപ്പറേറ്റിംഗ് സിസ്റ്റത്തിലേക്ക് കഴിയുന്നത്ര സുഗമമായി പ്രൃത്തിക്കാനുതകുന്ന തരത്തിലാണ് (പ്രത്യേകിച്ച് പിന്തുണയ്‌ക്കാത്ത പതിപ്പുകളുടെ ഉപയോക്താക്കൾക്ക്) ലിനക്സ് ലൈറ്റ് നിർമ്മിച്ചിട്ടുള്ളത്.

## ഹാർഡ്‌വെയർ സവിശേഷതകൾ

### ഏറ്റവും കുറഞ്ഞ സവിശേഷതകൾ

* സിപിയു: 1 GHz പ്രോസസർ
* റാം: 768MB റാം
* സ്റ്റോറേജ്: 8 ജിബി
* റെസല്യൂഷൻ: വിജിഎ സ്ക്രീൻ 1024x768 റെസലൂഷൻ
* മീഡിയ: ISO ഇമേജിനുള്ള ഡിവിഡി ഡ്രൈവ് അല്ലെങ്കിൽ യുഎസ്ബി പോർട്ട്

### തിരഞ്ഞെടുത്ത സവിശേഷതകൾ

* സിപിയു: 1.5 GHz പ്രോസസർ
* റാം: 1024MB റാം
* സ്റ്റോറേജ്: 20 ജിബി
* റെസല്യൂഷൻ: VGA, DVI അല്ലെങ്കിൽ HDMI സ്ക്രീൻ 1366x768
* മീഡിയ: ISO ഇമേജിനുള്ള ഡിവിഡി ഡ്രൈവ് അല്ലെങ്കിൽ യുഎസ്ബി പോർട്ട്

## ലഭ്യമായ സോഫ്റ്റ്‌വെയർ
വിൻഡോസിൽ ലഭ്യമായ അടിസ്ഥാന സോഫ്‌റ്റ്‌വെയറുകളും ഫീച്ചറുകളും നൽകിക്കൊണ്ട് വിൻഡോസിൽ പരിചയസമ്പന്നരായ ഉപയോക്താക്കൾക്ക് ലിനക്സിൽ ഒരു പരിചയം നൽകുക എന്നതാണ് ലിനക്സ് ലൈറ്റ് ലക്ഷ്യമിടുന്നത്. ഇനിപ്പറയുന്ന സോഫ്റ്റ്‍വെയറുകൾ ഓപ്പറേറ്റിംഗ് സിസ്റ്റത്തിന്റെ ഭാഗമായി ഉൾപ്പെടുത്തിയിട്ടുണ്ട്: 

* ഫയർഫോക്സ്
* മോസില്ല തണ്ടർബേർഡ്
* വിഎൽസി മീഡിയ പ്ലെയർ
* GIMP
* ലിബ്രെ ഓഫീസ്

ഓപ്പറേറ്റിംഗ് സിസ്റ്റത്തിലേക്ക് അധികമായി ഇനിപ്പറയുന്ന സോഫ്റ്റ്വെയർ വാഗ്ദാനം ചെയ്യുന്നു:
* ക്രോമിയം (വെബ് ബ്രൗസർ)
* ഡ്രോപ്പ്ബോക്സ്
* കോടി (സോഫ്റ്റ്‌വെയർ)
* സ്കൈപ്പ് (64-ബിറ്റ് മാത്രം)
* സ്പോട്ടിഫൈ
* സ്റ്റീം
* ടീം വ്യൂവർ
* ടോർ ബ്രൗസർ
* വെർച്വൽ ബോക്സ്

## ചരിത്രം
ലിനക്സ് ലൈറ്റ് 2013 ൽ **ലിനക്സ് ലൈറ്റ് 1.0.0** എന്ന പേരിൽ ആരംഭിച്ചു . വിൻഡോസ് ഉപയോക്താക്കളെ ലിനക്സ് അടിസ്ഥാനമാക്കിയുള്ള ഓപ്പറേറ്റിംഗ് സിസ്റ്റത്തിലേക്ക് ആകർഷിക്കുന്നതിനാണ് ഇത് ആദ്യം വികസിപ്പിക്കുകയും രൂപകൽപ്പന ചെയ്യുകയും ചെയ്തത്. ലിനക്സ് ഉപയോഗിക്കാൻ ബുദ്ധിമുട്ടുണ്ട് എന്ന മിഥ്യാധാരണകൾ ഇല്ലാതാക്കുക എന്നതായിരുന്നു ആശയം.

## റിലീസുകൾ
ലിനക്സ് ലൈറ്റ് ഒരു നമ്പർ സിസ്റ്റം ഉപയോഗിച്ചാണ് വേർഷൻ നെയിം സൂചിപ്പിക്കുന്നത്. (ഉദാഹരണം: 1.0.0).  '1' ഉബുണ്ടുവിൽ നിന്നുള്ള അടിസ്ഥാന കോഡിനെ പ്രതിനിധാനം ചെയ്യുന്നു, അതായത് '1' എന്നാൽ ഉബുണ്ടു 12.04 LTS ബേസ് എന്നാണ് അർത്ഥമാക്കുന്നത്. രണ്ടാമത്തെ നമ്പർ ആയ '0' ഇടക്കാല ഉബുണ്ടു എൽടിഎസ് റിലീസിനെ സൂചിപ്പിക്കുന്നു. അതായത് '0' എന്നാൽ 12.04 ആണ് **1.**  മൂന്നാമത്തെ സംഖ്യ '0'  ഏതെങ്കിലും പോയിന്റ് റിലീസുകളെ പ്രതിനിധീകരിക്കുന്നു. പിന്നീട് പോയിന്റ് റിലീസുകൾ ആവശ്യമില്ലാത്തതിനാൽ മൂന്നാമത്തെ നമ്പർ ഉപേക്ഷിച്ചു.

## ലിനക്സ് ലൈറ്റ് വികസിപ്പിച്ച സോഫ്റ്റ്‌വെയറുകൾ

* ലൈറ്റ് ഇൻഫോ: ഉപയോക്താവിന്റെ കമ്പ്യൂട്ടറിൽ നിന്ന് ഹാർഡ്‌വെയർ വിവരങ്ങൾ വീണ്ടെടുക്കുകയും അത് കമ്മ്യൂണിറ്റിയുമായി പങ്കിടുകയും ചെയ്യുന്ന ഒരു ആപ്ലിക്കേഷൻ. 
* ലൈറ്റ് കേർണൽ: ലിനക്സ് ലൈറ്റ് നിർമ്മിച്ച് കസ്റ്റം ബിൽഡ് ലിനക്സ് കേർണൽ.
* ലൈറ്റ് മാനുവൽ: ഒരു യൂസർ ഗൈഡ്. 
* ലൈറ്റ് സോഫ്റ്റ്‍വെയർ: ഉപയോക്താക്കൾക്ക് അധികമായി സോഫ്റ്റ്‍വെയറുകൾ ഇൻസ്റ്റാൾ ചെയ്ത് ഉപയോഗിക്കാൻ വേണ്ടി. 
* ലൈറ്റ് തീമുകൾ: സിസ്റ്റം, ഐക്കൺ, ഫോണ്ട്, മൗസ് തീമുകൾ. 
* ലൈറ്റ് ട്വീക്സ്: ഉപയോക്താക്കൾക്ക് അവരുടെ ഇഷ്ടാനുസൃതം ഡെസ്കോടോപ്പിൽ മാറ്റങ്ങൾ വരുത്താനുള്ള സോഫ്റ്റ്‍വെയർ. 
* ലൈറ്റ് അപ്ഗ്രേഡ്: ഉപയോക്താക്കൾക്ക് അവരുടെ സിസ്റ്റം അപ്ഡേറ്റ് ചെയ്യുന്നതിനുള്ള സോഫ്റ്റ്‍വെയർ.
* ലൈറ്റ് യൂസർ മാനേജർ: ഉപയോക്താക്കളെ ചേർക്കുകയും, നീക്കംചെയ്യുന്നതിനും വേണ്ടിയുള്ള സോഫ്റ്റ്‍വെയർ. 
* ലൈറ്റ് സ്വാഗതം: ഒരു ഉപയോക്താവിന്റെ കമ്പ്യൂട്ടർ ആദ്യമായി ബൂട്ട് ചെയ്യുമ്പോൾ ദൃശ്യമാകുന്ന ഒരു ഡയലോഗ് വിൻഡോ.

പ്രമാണം:Linux lite 3-updates1.png|സോഫ്റ്റ്‍വെയർ അപ്ഡേറ്റ്
പ്രമാണം:Linux lite 3-updates2.png|റെപ്പോസിറ്ററി ലിസ്റ്റ്
പ്രമാണം:Linux lite 3-user manager-users.png|ലൈറ്റ് യൂസർ മാനേജർ
പ്രമാണം:Linux lite 3-user manager-help.png|ഹെൽപ്പ്
പ്രമാണം:Linux lite 3-user manager-about.png|അബൗട്ട്


## ഇതുകൂടി കാണുക

* ലുബുണ്ടു
* ഡെബിയൻ
* ഉബുണ്ടു
വർഗ്ഗം:Category:ഓപ്പറേറ്റിങ്ങ്‌ സിസ്റ്റം
വർഗ്ഗം:Category:ലിനക്സ് വിതരണങ്ങൾ
വർഗ്ഗം:Category:ഉബുണ്ടു ആധാരമാക്കിയുള്ള വിതരണങ്ങൾ

## അവലംബം